
ŠAKIŲ RAJONO SAVIVALDYBĖS TARYBA

SPRENDIMAS

DĖL RAJONO SAVIVALDYBĖS APLINKOS APSAUGOS RĖMIMO SPECIALIOSIOS PROGRAMOS LĖŠŲ NAUDOJIMO MEDŽIOJAMŲJŲ GYVŪNŲ DAROMOS ŽALOS PREVENCINĖMS IR KITOMS PRIEMONĖMS FINANSUOTI TVARKOS APRAŠO PATVIRTINIMO

2014 m. lapkričio 27 d. Nr. T-

Šakiai

 


Vadovaudamasi Lietuvos Respublikos vietos savivaldos įstatymo 16 straipsnio 2 dalies 36 punktu, 18 straipsnio 1 dalimi, Lietuvos Respublikos savivaldybių aplinkos apsaugos rėmimo specialiosios programos įstatymo 4 straipsnio 1 dalies 3 punktu ir Lietuvos Respublikos medžioklės įstatymo 6 straipsniu, rajono savivaldybės taryba n u s p r e n d ž i a:


1. Patvirtinti rajono savivaldybės aplinkos apsaugos rėmimo specialiosios programos lėšų naudojimo medžiojamųjų gyvūnų daromos žalos prevencinėms ir kitoms priemonėms finansuoti tvarkos aprašą (pridedama).


2. Įgalioti seniūnijų seniūnus pasirašyti Medžiojamųjų gyvūnų daromos žalos prevencinių priemonių įdiegimo darbų perdavimo ir priėmimo aktus bei nustatyta tvarka vykdyti medžiojamųjų gyvūnų daromos žalos prevencinių priemonių įdiegimo kontrolę.


3. Pripažinti netekusiu galios rajono savivaldybės tarybos 2004 m. kovo 31 d. sprendimą Nr. T-79 ,,Dėl medžiojamųjų gyvūnų daromos žalos prevencinių priemonių diegimo rajone tvarkos patvirtinimo“.


4. Pripažinti netekusiu galios rajono savivaldybės mero 2004 m. balandžio 26 d. potvarkį Nr. MT-19,,Dėl medžiojamųjų gyvūnų padarytos žalos nustatymo ir prevencinių priemonių vertinimo komisijos sudarymo“.


5. Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir sąlygomis.  

Savivaldybės meras




Juozas Bertašius

Parengė:
Ūkio skyrius (A.Cikanienė)

Pranešėjas:
K.Kuncaitis 

Siųsti:
Ūkio skyriui


Seniūnijoms
ŠAKIŲ RAJONO SAVIVALDYBĖS

ADMINISTRACIJA 
AIŠKINAMASIS RAŠTAS
PRIE RAJONO SAVIVALDYBĖS TARYBOS SPRENDIMO

„DĖL RAJONO SAVIVALDYBĖS APLINKOS APSAUGOS RĖMIMO SPECIALIOSIOS PROGRAMOS LĖŠŲ NAUDOJIMO MEDŽIOJAMŲJŲ GYVŪNŲ DAROMOS ŽALOS PREVENCINĖMS IR KITOMS PRIEMONĖMS FINANSUOTI TVARKOS APRAŠO PATVIRTINIMO“ PROJEKTO
2014 m. lapkričio 19 d. Nr. VL-1578
Šakiai

1. Parengto projekto tikslai ir laukiami rezultatai: patvirtinus šiuos nuostatus, bus nustatyti rajono savivaldybės aplinkos apsaugos rėmimo specialiosios programos lėšų, surinktų už medžiojamųjų gyvūnų išteklių naudojimą, panaudojimo atvejai ir reglamentuotas medžiojamųjų gyvūnų daromos žalos prevencinių ir kitų priemonių rajono savivaldybės teritorijoje diegimas. 

2. Projekto rengimo metu gauti specialistų vertinimai ir išvados: ---

3. Galiojantys aktai (tarybos, mero, direktoriaus), kuriuos reikėtų pakeisti ar panaikinti, priėmus sprendimą pagal teikiamą projektą: ---

4. Kiti, projektų rengėjų nuomone, reikalingi paaiškinimai. ---
Administracijos direktorius


Juozas Puodžiukaitis 
Projekto rengėjas:


Struktūrinio padalinio vadovas
Pareigos: Ūkio skyriaus vyresnioji specialistė
Pareigos: Ūkio skyriaus vedėjas

